रायजो आव जालांनाय उफ्रा बिसायखथि नि भट साननाया मैया जानानै थांबाय।  बिजेपि आरो लोगो दोलो आ बेरेखा दोलो खौ गाज्रियै फेजेनबाय।  28 नं गसायगाव बियाबआव इउपिपिएलनि बिजाथि जिरन बसुमतारीआ गासै 58,278 भत मोननानै देरहासात जायो।  बिथाङा नैथि आव थानाय कंग्रेस नि जुवल टुदु निख्रुय 27936 भट बारा मोनना देरहादों।
 58 नं तामुलपुर बियाबनि इउपिपिएल दोलोनि बिजाथि जलेन दैमारीया 86,557 भत मोननानै देरहासात जानो हायो।  बिथाङा नैथि आव थानाय उदां बिजाथि गनेश कछारि निख्रुय 56964 भट बारा मोनना देरहादों।
 41 नं भबानिपुर बियाबनि बिजेपिनि बिजाथि भनिधर तालुकदारा गासै 63820 भत मोननानै देरहासात जायो।  बिथाङा नैथि आव थानाय कंग्रेस नि सैलेन्द्र नाथ दास निख्रुय 25453 भट बारा मोनना देरहादों।
 101नं मरियानी बियाबनि बिजेपिनि बिजाथि रुपज्योति कुर्मीआ 55,337 भत मोननानै देरहानो हायो।  बिथाङा नैथि आव थानाय कंग्रेस नि लुहित कुवर निख्रुय 40015 भट बारा मोनना देरहादों।
 107 नं थावरा बियाबनि बिजेपिनि बिजाथि सुसान्त बरगहायआ 54,574 भत मोननानै देरहासात जानो हायो।  बिथाङा नैथि आव थानाय उदां बिजाथि धज्य कुवर निख्रुय 30297 भट बारा मोनना देरहादों।
 बिजेपि आ देरहानाय सानै बिजाथि रुपज्योति आरो सुसान्त आ कंग्रेस दोलो नि दैदेनगिरि मोन, दायो बिजेपि नि जाबाय, भवानिपुर नि फनि तालुकदार आ ईउदिएफ नि मोन, दायो बिजेपि, बे हिसाबै नायोब्ला बिजेपि नि मोन 3 मासि दाजाबबावबाय आगोलनि जों, कंग्रेस नि मोननै आरो ईउदिएफनि मोन 1 खम जाबाय मासि।  बिपिएफ नि बो मोनसे खम जाबाय, आगोलाव गसायगांव आव देरहादोंमोन, नाथाय बे खनसेयाव थामथि आव सो थाबाय।
 सोनाब बंग आव बिजेपि आ लाथिख जादों।  मोन 4 बो बियाब आव नो त्रिनोमल कंग्रेस आ देरहायो।  गाज्रियै फेजनदों बिजेपि दोलो खौ।
 टेत आनजाद थिलियाव मबाइल फन ।  आनजाद होगिरिया वातसाप एपनि गेजेरजों सोंनाय बिलायखौ बायजोआव हरदों ।  काचाराव टेत आनजादनि सिगांनो सोंनाय बिलाया बायजोआव थांदों।  काचार जिल्लानि साङाव थानाय सनायनि मयनुल हक चौधुरि जौसिन गेजेर फरायसालिनि आनजाद सालिनिफ्राय वातसाप एपनि गेजेरजों सोंनाय बिलाया लिक जादोंमोन । मयनुल हक चौधुरि जौसिन गेजेर फरायसालिनि 4 नं हलनिफ्राय गुदि फरायसालिनि थाखाय जानाय आनजादनि सोंथि बिलायखौ सोरबा आनजाद लिरगिरिया लिक खालामदोंमोन ।  आनजाद सोलिबाय थानाय समावनो समाज बिजोंआव गोसारदों सोंथि बिलाया ।  फारि नं 0518972 नि सोंनाय बिलाया समाज बिजोंआव गोसारदोंमोन ।  काचार पुलिसा जाथायखौ सोलोंथाय बिफाननो फोरमायनाय जाबाय ।
 आजिरा मोननायनि सानसे सिगाङआवनो पेन्सन मोनदों सासे फोरोंगिरि आ।  रायजो सोरखार आ आजिरा मोननायनि सिगाङाव पेन्सन नि सुबिदा खालामना होगोन बुंनायखौ आखायजों खालामना बो दिन्थिनो हादों।  कृतग्यता बिथआंखि नि सिङाव मरिगाव नि सासे फोरोंगिरि आ साख्रि निफ्राय आजिरा मोननाय नि सिगां पेन्सन गासैबो खामानि मावनो हायो।  खाइरुल हक मुंनि बिगियान आयदा नि फोरोंगिरि आ आसामनि गिबि मन्थ्रि नो साबायखर बावहरो।
 हादराव जिएसटि खौ लाबोनायनि उनाव नो नैथि खेब नि थाखाय रकर्ड कालेकशन जादों।  अक्तोबर आव भारत आव 1. 3 लाख कौटि रां नि जिएसति बुथुमनो हादों।  थांनाय बोसोरनि अक्तोबर नि रुजुनायाव बे बोसोराव 24 जौखोन्दो बारा जादों।  कभिद नि थासारि आ मोजां जानायाव फसंथानफोरा खुलिनायाव हादरनि जिएसटि आ बो बारा जायो। 